ORI ยอดขายนิวไฮแรลลี่
ในช่วงที่โควิดออกอาละวาด หลายธุรกิจบาดเจ็บสาหัส แต่บริษัทอสังหาริมทรัพย์อย่าง ORI ถือว่ายังทำผลงานได้โดดเด่น โดยเฉพาะปี 64
ในช่วงที่โควิดออกอาละวาด หลายธุรกิจบาดเจ็บสาหัส แต่บริษัทอสังหาริมทรัพย์อย่าง ORI ถือว่ายังทำผลงานได้โดดเด่น โดยเฉพาะปี 64
23 ต.ค. 2565

คุณค่าบริษัท
ในช่วงที่โควิดออกอาละวาด หลายธุรกิจบาดเจ็บสาหัส แต่บริษัทอสังหาริมทรัพย์อย่างบริษัท ออริจิ้น พร็อพเพอร์ตี้ จำกัด (มหาชน) หรือ ORI ถือว่ายังทำผลงานได้โดดเด่น โดยเฉพาะปี 2564 ที่ยังเติบโตทั้งรายได้และกำไร โดยมีรายได้รวม 15,266 ล้านบาท เพิ่มขึ้นจากปี 2563 ที่ทำได้ 10,933 ล้านบาท และมีกำไรสุทธิ 3,193 ล้านบาท เพิ่มขึ้นจากปี 2563 ที่ทำได้ 2,661 ล้านบาท
นั่นอาจเป็นเพราะ ORI มีการปรับกลยุทธ์เพื่อให้สามารถตอบโจทย์กลุ่มเป้าหมายได้หลากหลาย ทั้งการพัฒนาคอนโดมิเนียมที่ตอบโจทย์การใช้ชีวิตคนรุ่นใหม่ Gen Y และ Gen Z แนวรถไฟฟ้า, คอนโดมิเนียมที่เจาะกลุ่มไฮเอนด์ และคอนโดมิเนียมที่จับตลาดนิชมาร์ชมาร์เก็ต เป็นต้น ส่วนตลาดอสังหาฯ แนวราบ ก็มีบริษัทลูกอย่างบริษัท บริทาเนีย จำกัด (มหาชน) หรือ BRI เป็นหัวหอกในการปั้นรายได้และกำไร
ทำให้ในช่วง 6 เดือนแรกปี 2565 ยังเห็นการเติบโตของ ORI อย่างต่อเนื่อง จากรายได้รวม 6,970 ล้านบาท และกำไรสุทธิ 1,893 ล้านบาท
ขณะที่ ในช่วง 9 เดือนแรกของปี 2565 (ม.ค.-ก.ย. 2565) บริษัทมียอดขายสะสมแล้วกว่า 29,398 ล้านบาท เติบโตประมาณ 28% จากช่วงเดียวกันของปีก่อน คิดเป็นประมาณ 84% ของเป้าหมายยอดขายทั้งปี แบ่งเป็น ยอดขายจากกลุ่มบ้านจัดสรร 27% และกลุ่มคอนโดมิเนียม 73% โดยในช่วงไตรมาส 3/2565 บริษัทสามารถกวาดยอดขายได้กว่า 11,626 ล้านบาท เป็นยอดขายที่เติบโตทำสถิติใหม่ (New High) รายไตรมาสนับตั้งแต่ก่อตั้งบริษัท
ทำให้ผู้บริหารเตรียมปรับเพิ่มเป้าหมายยอดขายในปี 2565 ขึ้น จากเป้าหมายเดิมที่ตั้งไว้ 35,000 ล้านบาท เนื่องจากมีสัญญาณยอดขายที่ดีขึ้นอย่างต่อเนื่อง
ขณะที่ ในไตรมาส 4/2565 เตรียมเปิดตัวโครงการใหม่จำนวน 13 โครงการ มูลค่าโครงการรวม 14,950 ล้านบาท แบ่งเป็น คอนโดมิเนียม 7 โครงการ มูลค่าโครงการรวม 8,600 ล้านบาท และบ้านจัดสรร 6 โครงการ มูลค่าโครงการรวม 6,350 ล้านบาท ที่จะมาช่วยสร้างยอดขายในช่วงโค้งสุดท้ายของปีนี้
สำหรับการประเมินมูลค่า (Valuation) ปัจจุบันราคาหุ้น ORI ซื้อขายกันที่ P/E ระดับ 7.27 เท่า เทียบกับ P/E ตลาดโดยรวมที่ระดับ 17.37 เท่า ถือว่าราคาซื้อขายยังต่ำกว่าตลาด แต่อย่างไรก็ตามถ้าดู P/BV ที่ระดับ 1.57 เท่า ก็เท่ากับค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.57 เท่า
…
รายชื่อผู้ถือหุ้นใหญ่
รายชื่อกรรมการ